ભારતીય રોડની વાત કરવામાં આવે તો પલ્સરને અહીંના રસ્તાઓનો રાજા ગણાવી શકાય છે. તમે શહેરના ટ્રાફિકમાં ફસાયા હોવ ત્યારે એક પલ્સર ચાલક તમારી પાસેથી નીકળે તો એ ચોક્કસપણે કોઇ કાર ચાલકને નર્વસ કરી મુકે તે રીતે પસાર થઇ જતો હશે અને એ પણ એકદમ સરળતાથી. માત્ર એટલું જ નહીં હાઇવે પર તમે હાઇ સ્પીડ પર આ બાઇકને લઇ જાઓ ત્યારે તમારા હૃદયના ધબકારા વધારી દે તે હદે તે સ્પીડ પકડી લે છે. આ બાઇકની સ્ટ્રેઇટ લાઇન સ્ટેબિલિટી પણ શાનદાર છે.